
19 июньгә республикада торак төзелеш програмалары буенча 1 млн 162,8 мең кв. метр торак файдалануга тапшырылган, бу – планның 39%ы. Динамика 2 атна эчендә 96,6 мең кв.метр. Бу хакта бүген Татарстан Республикасы Хөкүмәте йортында уздырылган республика киңәшмәсендә Татарстан Республикасы төзелеш, архитектура һәм ТКХ министры Фәрит Хәнифов хәбәр итте.

Киңәшмәне видеоконференция режимында барлык муниципаль районнар белән Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Алексей Песошин да катнашты.

Төзелештә хезмәтне саклау буенча контроль-күзәтчелек органнары төзелеп килүче объектларны тикшерүне дәвам итәләр. 2020 ел башланганнан бирле Дәүләт төзелеш күзәтчелеге инспекциясе тарафыннан 540 тикшерү уздырылган. Хезмәтне саклау кагыйдәләрен һәм нормаларын бозган өчен 3 млн. 255 мең сумлык 76 карар чыгарылган. Үзлегеннән җайга салынучы оешма тарафыннан 522 оешма әгъзасына тикшерү уздырылган.

Татарстан Республикасы Президенты каршындагы Дәүләт торак фондының (ТР ДТФ) 2020 елга инвестицион программасы буенча – мәйданы 57 мең кв. метр булган 996 фатирлык 17 торак йорт буенча статистика органнарына хисаплар тапшырылган (планның 20,8 %ы). 2 атна эчендә Саба муниципаль районында 200 кв. метрда 3 индивидуаль торак йорт тапшырылган. Калган 113 объект буенча инвестицион программа үтәлеше: 74 объект – әзер диярлек, уртача әзерлектә – 17 объект, 22 объектта эшләр күп әле.

2020 елда күп фатирлы инвестицион торак программасы буенча 1 млн 317,2 мең кв. м мәйданда 177 күп фатирлы йортны эксплуатациягә кертү каралган. Бүгенгә 376,9 мең кв. м мәйданда 58 йорт файдалануга тапшырылган, планның 28,6%ы.

Динамика 2 атнада - 2,4 мед кв. метр. Бүгенгә 72 йорт әзер диярлек, 40 йорт – уртача әзерлектә, 7 йортта эшләр күп әле.

2020 елда индивидуаль торак төзелеше буенча 1 млн 388,2 мең кв. м мәйданда 10 мең 680 йорт төзү планлаштырыла. 19 июньгә 1 млн. 388,2 мең кв. м мәйданда 5 мең 607 индивидуаль торак йорт файдалануга тапшырылган, бу – планның 52,5 %ы. 2 атна эчендә үсеш 93,8 мең кв.метр.

Торак белән тәэмин итү өлкәсендә гражданнарга дәүләт ярдәме күрсәтү программалары буенча 728 гаиләгә 1 млрд 193,4 млн сум күләмендә торак шартларын яхшырту каралган. Быел торак белән 600 ятим бала тәэмин ителәчәк. Татарстан Республикасы Җир һәм мөлкәт мөнәсәбәтләре министрлыгы белән ДТФ арасында 349 торак урынына төзелгән контрактлар кысаларында бүгенгә 205 торак урынына милек хокукы теркәлгән, 103 торак урыны сатып алу алды әзерлеге дәрәҗәсендә, 41 торак урыны эксплуатациягә тапшырылмаган йортларда (әзерлек 84%тан артык).

2020 елның 23 маена 46 күп балалы гаиләнең арысына да сертификатлар гамәлгә ашырылган. 2020 елның 23 маена 46 күп балалы гаиләнең 9ында сертификатлар гамәлгә ашырылган. 32 яшь гаиләгә субсидияләр күчерелгән. Моннан тыш, 35 мәҗбүри күченүче, Ерак Төньяктан күченүче һәм чернобыльчены торак белән тәэмин итү кысаларында 20 сертификат гамәлгә ашырылган, шулардан 8 чернобыльче, 9 мәҗбүри күченүче, 2 Ерак Төньяктан күченүче торак белән тәэмин ителәчәк. 20 июньгә 8 сертификат реализацияләнгән.
Дәүләт хакимияте һәм җирле үзидарә органнарының бердәм "Рәсми Татарстан" порталы